als_Latn dik_Latn sag_Latn
Krishtlindja jonë E PARË
- Kategoria: Personazh
- E enjte, 18 Dhjetor
Fabi, moderatori i “NEXT” në “Vizion +” dhe Olta, balerina e “Kërcejmë si yjet”, në kanalin Living, janë bërë prindër prej pak më shumë se dy muajsh. Ne zbulojmë për herë të parë dhe ekskluzivisht binjakët Liam & Tristan, duke dokumentuar Krishtlindjen e parë të jetës së tyre...
Olta dhe Fabi jetojnë në katin e tretë të një vile përballë Farit, në Liqenin Artificial të Tiranës. Në këtë vilë jetojnë gjithashtu prindërit e Fabit dhe vëllai i tij më i madh, i martuar, me dy fëmijë. Ata nuk kanë përvojë si prindër, kështu që gjyshet, sido- mos ajo që jeton në të njëjtën vilë me ta, janë ndihmesë e madhe. Pasi kemi mbër- ritur ne, Olta ulet për të ngrënë diçka. “Du-het të ushqehem mirë, për Liamin e Trista- nin”, thotë, teksa trazon me lugë supën me oriz e perime. “Janë dy, është vështirë t’i mbash me gji” – shton. E ka të vështirë të shkëputet prej binjakëve qoftë dhe për pak çaste, ndaj kur punoi me “Miss Globe” pak kohë më parë, i merrte ata me vete në prova. “Për fat u sollën mbarë, nuk qanin”, thotë, por tani që sheh pas, e kupton se ka qenë një sakrificë e jashtëzakonshme për të. Por nuk donte të hiqte dorë nga ky projekt televiziv, sepse e do shumë punën e saj. “Më vjen keq që nuk isha sivjet në “Dancing with the stars”. E dua shumë atë spektakël! E shoh tani nga ekrani dhe më merr malli”, thotë.
Sa u përket kurseve me fëmijët, është pak më ndryshe. Hera herës gjen kohë për t’u kthyer te nxënësit e saj, sepse palestrën e ka poshtë shtëpisë dhe kur Liami me Tristanin janë pak më të qetë apo flenë gjumë, Olta zbret poshtë dhe punon. Biseda jonë ndërpritet vazhdimisht nga binjakët. Mesa shoh, është sfilitëse të ku-jdesesh për ta. Sapo Liami pushon së qari se është ndërruar dhe ndihet rehat, Tristani rënkon prej dhimbjeve të barkut. Sapo qetësohet ai dhe e zë gjumi, Liami ia plas të qarës, se do të pijë. Ata ia lënë kështu radhën njëri-tjetrit dhe për Oltën minutat plotësisht në paqe janë të pakta. Është bërë me dhimbje mesi, por nuk i vjen keq aspak, sepse ajo që humbet nuk krahas-ohet kurrë me atë që merr si shkëmbim nga binjakët e saj. Pastaj, e ndihmojnë edhe gjyshet, me sa munden. “Mami im më sjell për të ngrënë, pasi nuk kam kohë të gatuaj. Kurse mami i Fabit është tërë kohës këtu me mua... kur Liami dhe Tristani qajnë të dy njëkohësisht, e kam të pamundur të kujdesem për ta”, thotë Olta. Edhe Fabi është një ndihmë e madhe, sidomos gjatë “turnit të natës”, kur grave të shtëpisë u ka sosur durimi dhe u kanë shteruar energjitë. Ai është i dhënë pas binjakëve. Gjatë setit fotografik, kur shkëputemi herë pas here derisa Olta të ushqejë njërin nga bebat apo të pastrojë tjetrin, Fabi na nxjerr në ballkon për të na treguar pamjen fantastike të liqenit. Në orët e mbrëmjes, kur mbi të kanë rënë dritëzat e pallateve përreth, pamja bëhet akoma dhe më e bukur.
Të tërhequr nga metropoli i zhurmshëm e gjithë pluhur, ky është një vend ideal për të rritur mirë fëmijë. Fabi na flet gjithë pasion për robotët e ndriçimit, projektet në televizion e “Dancing with the stars”, ku është i angazhuar momentalisht. Midis të tjerash, Fabi na rrëfen dhe për përjetimin personal dhe filozofinë që ai ka për “të qenit prind”. Ai mendon se të bëhesh baba në një moshë të re është krejt ndryshe nga sa e kishte parashikuar. “Të gjithë thonë se të bëhesh baba është e vështirë dhe duhet të mendohesh mirë para se të hedhësh këtë hap, por unë e kam provuar dhe kam kuptuar se kjo është gjëja më natyrale në botë. Ka lodhje, sigurisht, por është një angazhim që nuk të kufizon kurrsesi jetën, ashtu siç mund të mendohet. Ne themi gjithmonë se “do vëmë njëherë ca gjëra në vijë e pastaj do bëhemi me fëmijë”, por unë kam kuptuar se ndonjëherë gjërat nuk vihen në vijë siç i ke planifikuar, kështu që duhet të ndërtosh një familje. Në fund është gjëja më me vlerë që të mbetet, e vetmja gjë që të përket plotësisht”.
Olta na thotë se Fabit i pëlqejnë shumë fëmijët dhe se ka dashur të bëhet baba, thjesht e ka shtyrë në kohë. “Kisha kohë që i kërkoja të bënim bebe, sepse unë jam rritur në një familje plot me fëmijë. Disa prej tyre i kam rritur vetë, ndaj fëmijët mua nuk më trembim, përkundrazi i adhuroj”, thotë Olta. Fabit në një pikë iu mbush mendja dhe ajo mori menjëherë masat. Kur bëri testin e farmacisë dhe mësoi se do bëhej nënë, me zor priti t’ia tregonte këtë edhe Fabit, ndaj zgjodhi një mënyrë te veçantë e që të ishte vërtet befasuese për të. “Ishim në restorant dhe unë nuk porosita verë si zakonisht. Fabi u habit dhe më pyeti se çfarë po ndodhte me mua. Nuk mund ta përshkruaj pamjen që mori fytyra e tij kur i thashë: Jam pak shtatzënë.” Por një tjetër surprizë do të vinte për të dy, kur pak ditë më vonë të mësonin për binjakët. “Fabi ishte i fiksuar se do të bëhej me bin- jakë, e ka në gen. Halla e tij ka dy binjake dhe vajza e saj sapo është bërë nënë e dy binjakëve të tjerë”, thotë Olta. Por pavarë- sisht se Liam e Tristan kanë lindur bashkë, asaj nuk i pëlqen t’i veshë njësoj, edhe për faktin se janë të ndryshëm në pamje. “Nga pikëpamja psikologjike, binjakët janë të lidhur me njëri-tjetrin emocionalisht, por dua që të bëhen të pavarur kur të rriten. Që tani u blej rroba të ndryshme dhe sillem me ata në mënyrë që të dallojnë nga njëri-tjetri”, thotë Olta.
Ardhja në jetë e binjakëve ka qenë një histori më vete, e bukur për t’ua treguar atyre kur të rriten. “Ishim në një ditëlindje me Oltën”, - kujton Fabi – “dhe pas saj menduam të ktheheshim për një vizitë në spital. Olta u fut në sallë, teksa unë po bisedoja jashtë me mjekun që e ndiqte, i cili këmbënguli për të disatën herë që të lindte me operacion. Kur ke binjakë është më e vështirë lindja dhe nuk donte të rrezikonte. Olta donte me çdo kusht lindje natyrale. Atë ditë unë isha duke i thënë doktorit për të disatën herë se nuk ishim për operacionin, kur Oltës brenda i kishin filluar dhimbjet e lindjes”. Fabi ka qenë gjithë kohës në sallë, i vetmi që ajo dëgjonte. “Më duhej të bëja përkthyesin tek doktorët kur ajo fliste dhe tek ajo kur flisnin doktorët”, thotë duke qeshur, teksa Olta pohon me kokë. I pari erdhi në jetë Liami, pastaj Tristani. Ai është ende më i vogël në peshë se i vëllai. Bin- jakët kanë filluar ndërkohë të shfaqin karakteret e tyre... Liami ka shumë temperament dhe është ekspresiv, kurse Tristani është i qetë dhe më i ndjeshëm.
www.prindër.com
Teksa sillemi nëpër kuzhinë, apo dhomën e gjumit ku rrinë bebet, Olta më flet për gjithçka që ka blerë për ta, që nga seti i ushqyerjes, e deri te krevatet me rrota. Shumicën e gjërave për Liamin dhe Tristanin, i ka poros- itur në internet. Më bën përshtypje ky fakt, ajo dhe Fabi janë prindër të një gjenerate të re. “Në internet kemi gjetur gjëra të mira dhe me çmim të lirë” – thotë. Kurse Fabi ka marrë një dizajn krevatesh në internet dhe e ka realizuar te një zdrukthëtar shqiptar. Krevatet e vegjël të Liamit dhe Tristan- it kanë një strukturë të tillë që do t’u shërbejnë vogëlushëve deri në moshën 14 vjeçare. Ata mund të çmontohen e rimontohen me pak punë, duke u zgjeruar dhe zgjatur në varësi të moshës dhe zhvillimit fizik të fëmijëve. Kjo ide interesante dhe mbi të gjitha ekono- mike nuk më çudit aspak, sepse e njoh prej vitesh çiftin dhe ata janë ndër njerëzit me kreativë e më të shkathët që kam njohur në botën e biznesit të spektakleve. Fabi, përveçse një artist, muzikant i njohur e së fundmi dhe moderator televiziv, është gjithashtu mjeshtër ndriçimi dhe fonie, gjë që pak prej jush mund ta dinë. Nga ana tjetër, Olta shumë gjëra në shtëpi ose palestër i ka bërë vetë. Si p.sh, pupat ku rehatohemi herë pas here. I ka parë në internet si dizajn dhe i ka qepur vetë.
“Unë bëj gjithçka në internet, sidomos tani për fëmijët”. – thotë Olta – “Duke filluar nga librat që më është dashur të lexoj gjatë kohës që isha shtatzënë, e deri te biberonët. Në internet i gjej gjërat me çmime deri në 14 herë më të lira se këtu. Karrocën për binjakë e kam blerë për 140 paund, ndërkohë që këtu ishte mbi 400 euro”.
Krishtlindjet tona të para
Në kuzhinën tonë të punës, aty ku “gatu-hen” jo vetëm vaktet, por dhe revista “Liv- ing”, kolegia Amarilda Duraj, po më tre-gonte se kur erdhi në jetë djali i saj, Deni, ajo kishte shumë qejf të festonte Krisht-lindjen e tij të parë dhe e kishte pasur të pamundur të gjente aksesorët e duhur. Por kohë të tjera kanë ardhur, sot mjafton dëshira, idetë dhe... sigurisht, paratë e gjithçka është e mundur. Mund të blesh aksesorë të gatshëm në dyqane për fëmijë, si p.sh. në “Mothercare”, në QTU, ose mund t’i personalizosh festat duke krijuar vetë krafte. Edhe për binjakët e Oltës dhe Fabit kjo është Krishtlindja e parë. Është bërë tashmë bredhi gjigant, mbi tryezë është shtruar një mbulesë me lulen e Krishtlindjes e janë ndezur qirin-jtë e kuq. Kudo përreth ndihet atmosfera festive. Ndonëse binjakët janë të vegjël e nuk kuptojnë shumë, Fabi dhe Olta duan të kenë kujtime të bukura nga viti i parë i jetës së tyre. Dhe çfarë më mirë se festat e fundvitit mund të krijojë të tilla kujtime, me atmosferën e tyre magjike?
als_Latn pap_Latn als_Latn als_Latn als_Latn als_Latn als_Latn als_Latn als_Latn cat_Latn als_Latn als_Latn als_Latn als_Latn